O‘tgan yillarning husnga ta’siri: Avvalgi go‘zalligidan asar ham qolmagan Bollivud aktrisalari

Bir vaqtlar muxlislar tomonidan go‘zalligi e’tirof etilgan aktrisalarning vaqtlar o‘tib butkul o‘zgarib ketishi haqida kim ham o‘ylabdi deysiz.
Maxima Chaudxari

“Yurak urishi”, “Menga faqat sevgi kerak” filmlaridagi roli bilan yaxshi tanish bo‘lgan aktrisa karyerasining boshida fe’l-atvori og‘irligi haqida mish-mishlar bo‘lgan va rejissorlar u bilan ishlashdan charchagan. Aktrisa 2006-yilda Kalkuttalik arxitektor Bobbi Mukherji bilan turmush qurgan, ammo farzandli bo‘lganidan keyin ajrashib ketgan. Turmushi o‘xshamagan aktrisaning nomi tashqi ko‘rinishidagi o‘zgarishlar sabab OAVdan tushmagan.

Har safar yuzidagi turli o‘zgarishlar ko‘zga tashlana boshlagan. 2020-yilda Maxima bu o‘zgarishlarga bundan 21 yil avval avtohalokatga uchragani sabab bo‘lganini aytgan. Ma’lum bo‘lishicha, aktrisa suratga olish maydonchasiga ketayotgan vaqtida yuk mashinasi urib ketgan.

Jarrohlar uning yuzidan 67 ta shisha bo‘lagini olgan. U avtohalokat bilan bog‘liq voqeani boshqalar bilishini istamagan. Bunga u vaqtda odamlar uni qo‘llab-quvvatlamagani, prodyuserlar u bilan ishlashdan bosh tortishidan cho‘chishi sabab bo‘lgan.
Tanushri Datta

2004-yilda Hindiston go‘zali deb topilgan model va aktrisaning Bollivuddagi debyuti 2005-yilda bo‘lgan. Oradan 3 yil o‘tib esa aktrisa karyerasini davom ettirishni istamagan. Bunga aktyor Nan Patekarning suratga olish maydonchasida xiralik qilgani sabab bo‘lgan. Ushbu voqea sabab unda ruhiy tushkunlik kuzatilgan. Kinosanoatni tark qilishga qaror qilgan aktrisa Ashram va Ladakxda yashagan va meditatsiya bilan shug‘ullangan. Oradan vaqtlar o‘tib ortga qaytganida “Hindiston go‘zali”dan asar ham qolmagan.
Mamta Kulkarni

90-yillarda mashhur bo‘lgan aktrisa karyerasining boshida eng yaxshi debyut yo‘nalishi bo‘yicha Filmfare mukofotini qo‘lga kiritgan. Suratga tushgan “Karan va Arjun” blokbasteri esa mashhurlikka erishgan. Ammo 1998-yilda “Qasos va qonun 2” filmining suratga olish jarayonidan keyin hammasi o‘zgargan. Keyinchalik kinodan chetlatilgan aktrisaning qaytishiga mafiozlarning aralashgani sabab bo‘lgan, degan mish-mishlar tarqagan. Keyin narkobaron Viki Gosvamiga turmushga chiqqan. Hayotidagi muammolar esa uning tashqi ko‘rinishiga ham ta’sir qilmay qolmagan.
Tina Munim (Ambani)

Zamonasining eng go‘zal va chiroyli aktrisasi 1970-yillarning so‘ngida suratga tusha boshlagan va tez orada mashhurlikka erishgan. U 4 yil davomida Sanjay Datt bilan uchrashgan. Rajesh Kxanna bilan 8 yil birga yashagan. 1991-yilda biznesmen Anil Ambaniga turmushga chiqqanidan keyin aktrisa kinematografiyani tark etgan. Bir vaqtlar huriliqo bo‘lgan aktrisa yillar o‘tgani sayin chiroyini yo‘qotgan. Kosmetik muolajalarni kanda qilmasligiga qaramay, uni avvalgi holi bilan solishtirib bo‘lmaydi.
Rati Agnixotri

10 yoshidan modellik faoliyatini boshlagan Rati keyinchalik aktrisa sifatida suratga tusha boshlagan va muxlislar qalbidan joy olgan. 1985-yilda arxitektor Anil Virvani bilan turmush qurganidan keyin esa kinoni tark etgan. 30 yillik turmushi davomida turmush o‘rtog‘i tomonidan xo‘rlangani va azoblangani uning nafaqat ruhiyati, balki tashqi ko‘rinishiga ham ta’sir etgan. Muxlislari uning so‘lg‘in ko‘rinib qolgani, ko‘zlari avvalgidek chaqnamasligini ta’kidlagan. Bir vaqtlar ekranlarni zabt etgan Ratidan asar ham qolmagan, 2015-yilda eri bilan ajrashganidan keyin esa o‘ziga kela boshlagan.